2. ลักษณะการประกอบธุรกิจ

2.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโต้พาท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว

บริษัท อาปิโก ไฮเทค จำกัด (มหาชน) บริหารงานโดย นายเย็บ ซู ชวน
นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 28 ปี
และมาตั้งรากฐานในประเทศไทยกว่า 17 ปีที่แล้ว ปัจจุบันนายเย็บ ซู ชวน ถือหุ้นประมาณร้อยละ
22 ของจำนวนหุ้นทั้งหมด

ปี 2542 บริษัทฯ ได้รับใบรับรองมาตรฐานคุณภาพ QS 9000 และ ISO 9002
ในการจัดการระบบคุณภาพ และในเดือนมิถุนายน บริษัทฯได้จัดตั้ง บริษัท นิว เอร่า เซลส์ จำกัด
(บริษัทย่อย) โดยได้รับโอนธุรกิจทั้งหมดมาจาก บริษัท นิว เอร่า จำกัด
ซึ่งปัจจุบันหยุดดำเนินธุรกิจแล้ว ทั้งนี้บริษัททั้งสองมี นายเย็บ ซู ชวน เป็นผู้มีอำนาจบริหารงาน

ปี 2543 บริษัทฯได้เพิ่มทุนจำนวน 500,000 หุ้น เพื่อซื้อหุ้นของ บริษัท เอเบิล ซาโน อินดัสตรีส์
(1996) จำกัด (“ASICO”) คิดเป็นสัดส่วนการถือหุ้นร้อยละ 36 นอกจากนี้บริษัทฯ
ยังได้ลงทุนเพิ่มที่ประเทศมาเลเซียโดยการร่วมทุนกับนักธุรกิจชาวมาเลเซียจัดตั้งบริษัท อาปิโก
ไพลคอน (M) จำกัด และบริษัท นิว เอร่า เซลส์ (M) จำกัด

ปี 2544 บริษัท ไซม์ ดาร์บี้ (ประเทศไทย) จำกัด[1] ซื้อหุ้นจากนายเย็บ ซู ชวน รวมจำนวน
3,250,000 หุ้น คิดเป็นสัดส่วนถือหุ้นร้อยละ 25 ของจำนวนหุ้นทั้งหมด ปัจจุบันบริษัท ไซม์ ดาร์บี้
(ประเทศไทย) จำกัดถือหุ้นประมาณร้อยละ 18 ของจำนวนหุ้นทั้งหมดของบริษัทฯ

ปี 2545 เดือนพฤษภาคม บริษัทฯ ได้รับ ISO 14001 และในเดือนกรกฎาคม
ที่ประชุมผู้ถือหุ้นได้มีมติแปรสภาพบริษัทเป็นบริษัทมหาชนจำกัด และมีมติให้เพิ่มทุนจดทะเบียนจาก 160
ล้านบาทเป็น 210 ล้านบาท โดยออกหุ้นสามัญใหม่จำนวน 10 ล้านหุ้น มูลค่าที่ตราไว้หุ้นละ 5 บาท
เพื่อเสนอขายต่อประชาชนทั่วไป ต่อมาในเดือนสิงหาคมบริษัทฯ
ได้ร่วมลงทุนกับนักธุรกิจชาวมาเลเซียจัดตั้งบริษัท เทเนกา เซเทีย รีซอสเซส จำกัด
ในประเทศมาเลเซีย

ปี 2546 ในเดือนมกราคม บริษัทฯ ได้ชำระค่าหุ้นเพิ่มทุน ในบริษัทร่วม คือ บริษัท เอเบิลซาโน่
อินดัสตรีส์ (1996) จำกัด ทำให้บริษัทฯมีสัดส่วนการถือหุ้นเพิ่มขึ้นจากร้อยละ 36 เป็นร้อยละ 45.6
ของทุนจดทะเบียน และในเดือนมิถุนายน บริษัทฯได้เข้าลงทุนในสัดส่วนร้อยละ 100
ของทุนจดทะเบียนของบริษัทอาปิโก อมตะ จำกัด

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ 31 ธันวาคม 2546

ภาพรวมการประกอบธุรกิจ

บริษัทฯสามารถจำแนกธุรกิจได้ตามแผนภาพดังนี้

+----------------------------+----------------------+-----------------+
| ประเภทการประกอบธุรกิจ        | ในประเทศ             | ในต่างประเทศ     |
+----------------------------+----------------------+-----------------+
| 1. ออกแบบ                  | AH                   | APC             |
| ผลิตและติดตั้งอุปกรณ์จับยึด        |                      |                 |
+----------------------------+----------------------+-----------------+
| 2. ออกแบบและผลิตแม่พิมพ์       | AH                   | -               |
+----------------------------+----------------------+-----------------+
| 3. ผลิตชิ้นส่วนรถยนต์           | AH, ASICO, ASANIT    | -               |
+----------------------------+----------------------+-----------------+
| 4.                         | NESC                 | NESSB, TSRSB    |
| จำ                         |                      |                 |
| หน่ายรถยนต์และบริการหลังการขาย |                      |                 |
+----------------------------+----------------------+-----------------+
| 5. ผลิตชิ้นส่วนโครงรถกระบะอีซุซุ  | AA                   | -               |
| รุ่น ดีแมกซ์                   |                      |                 |
+----------------------------+----------------------+-----------------+

สำหรับการผลิตชิ้นส่วนรถยนต์ ASICO ,ASANIT และ AA
มีการผลิตชิ้นส่วนรถยนต์ที่แตกต่างจากบริษัทฯ เนื่องจาก ASICO
มีความชำนาญในการผลิตชิ้นส่วนรถยนต์ที่เกี่ยวกับท่อและชิ้นส่วนในเครื่องยนต์ ส่วน ASANIT
มีความชำนาญในการชุบชิ้นส่วนรถยนต์ และ AA มีความชำนาญในการผลิตชิ้นส่วนโครงรถกระบะ
จึงเป็นธุรกิจที่เกื้อหนุนกันและไม่มีการแข่งขันกันโดยตรง

ธุรกิจในประเทศ

บริษัท อาปิโก ไฮเทค จำกัด (มหาชน) (“AH”) เป็นบริษัทที่ร่วมทุนระหว่างกลุ่มนายเย็บ ซู ซวน
ถือหุ้นประมาณร้อยละ 40 และ บริษัท ไซม์ ดาร์บี้ (ประเทศไทย) จำกัด ถือหุ้นประมาณร้อยละ 18
มีทุนชำระแล้ว 240 ล้านบาท AH ดำเนินธุรกิจออกแบบ
ผลิตและติดตั้งอุปกรณ์จับยึดเพื่อประกอบรถยนต์ (Car Assembly Jig), ออกแบบและผลิตแม่พิมพ์
(Stamping Die) และผลิตชิ้นส่วนรถยนต์สำหรับผู้ประกอบรถยนต์ (OEM Auto parts)
โดยมีบริษัทย่อยและบริษัทร่วมดำเนินธุรกิจที่เกี่ยวข้องกันอีก 6 บริษัท ได้แก่

1. บริษัท อาปิโก อมตะ จำกัด (“AA”) ถือหุ้นโดย บริษัท อาปิโก ไฮเทค จำกัด (มหาชน)
100% มีสถานประกอบการอยู่ที่นิคมอุตสาหกรรมอมตะนคร จังหวัดชลบุรี
ดำเนินธุรกิจชิ้นส่วนโครงรถกระบะสำหรับรถกระบะรุ่น DMAX ของ ISUZU
โดยเริ่มตั้งแต่การออกแบบ การทดสอบการพัฒนา และการผลิต ตลอดจนการบริการหลังการขาย
ปัจจุบันมีทุนจดทะเบียนและทุนชำระแล้ว 800 ล้านบาท

2. บริษัท นิว เอร่า เซลส์ จำกัด (“NESC”) เป็นบริษัทย่อยของ AH โดย AH ถือหุ้นร้อยละ 100
ได้รับการแต่งตั้งจากบริษัท ฟอร์ด เซลส์ แอนด์ เซอร์วิส (ประเทศไทย) จำกัด
ให้เป็นผู้จำหน่ายรถยนต์ฟอร์ดและมีศูนย์บริการหลังการขายในเขตกรุงเทพมหานครตอนเหนือและตะวันออก
NESC มียอดขายเป็นอันดับหนึ่งจากตัวแทนจำหน่ายทั้งหมดของฟอร์ดในประเทศไทย
มีโชว์รูมและศูนย์บริการหลังการขายทั้งสิ้น 2 แห่ง ตั้งอยู่ที่ถนนลาดพร้าวเปิดบริการในเดือนมิถุนายน
2542 และถนนรามอินทราเปิดบริการในเดือนพฤศจิกายน 2542 NESC
มีทุนจดทะเบียนและทุนชำระแล้ว 20 ล้านบาท บริษัทฯมีแผนที่จะเพิ่มทุนของ NESC เป็น 40
ล้านบาทในอนาคต

3. บริษัท เอเบิล ซาโน่ อินดัสตรีส์ (1996) จำกัด (“ASICO”) เป็นบริษัทร่วมทุนระหว่าง AH
ถือหุ้นร้อยละ 36 และผู้ร่วมทุนชาวญี่ปุ่นได้แก่ ซาโน อินดัสเตรียล คอมพานี ถือหุ้นร้อยละ 60 และ
นิชโช อิไว คอร์ปอเรชั่น ถือหุ้นร้อยละ 4 ปัจจุบันมีทุนจดทะเบียนและทุนชำระแล้ว 117 ล้านบาท
ซึ่ง AH ได้เพิ่มสัดส่วนการลงทุนใน ASICO เป็นร้อยละ 45.6 ASICO เป็นผู้ผลิตท่อน้ำมันเบรค
ท่อน้ำมันเชื้อเพลิง ท่อน้ำมันคลัช และชิ้นส่วนเครื่องยนต์

4. บริษัท เอเบิล ซานิท จำกัด (“ASANIT”) เป็นบริษัทร่วมของ ASICO โดย ASICO
ถือหุ้นร้อยละ 35 และผู้ร่วมทุนชาวญี่ปุ่น ซาโน่ อินดัสเตรียล คอมพานี ถือหุ้นร้อยละ 65
มีทุนจดทะเบียนและทุนชำระแล้ว 20 ล้านบาท
ดำเนินธุรกิจชุบชิ้นส่วนรถยนต์ด้วยสังกะสีและสังกะสีผสมนิคเกิล (Zinc and Zinc/Nickel
Plating) ให้ ASICO และลูกค้าอื่นๆ

ธุรกิจในต่างประเทศ บริษัทฯลงทุนในธุรกิจที่เกี่ยวข้องในประเทศมาเลเซีย รวม 2 บริษัท ดังนี้

1. บริษัท อาปิโก ไพลคอน (M) จำกัด (“APC”) เป็นบริษัทร่วมทุนระหว่าง AH ที่ถือหุ้นร้อยละ
60 กับ บริษัท ไพคอน จำกัด (มาเลเซีย)
ซึ่งเป็นบริษัทที่อยู่ในตลาดหลักทรัพย์ของประเทศมาเลเซีย ดำเนินธุรกิจด้านอสังหาริมทรัพย์
ถือหุ้นร้อยละ 40 มีทุนชำระแล้ว 4 ล้านริงกิต หรือประมาณ 44 ล้านบาท
จัดตั้งขึ้นในเดือนพฤศจิกายน ปี 2543 ดำเนินธุรกิจออกแบบและผลิตอุปกรณ์จับยึดเพื่อประกอบรถยนต์
มีกำลังการผลิตอุปกรณ์จับยึดเพื่อประกอบรถยนต์ (jig) ได้ประมาณ 4 ชุดต่อปี มีลูกค้ารายใหญ่
ได้แก่ โตโยต้า ฮอนด้า, โปรตอน, เบโรดัว, ฟอร์ด และ เมอซีเดสเบนซ์

2. บริษัท นิว เอร่า เซลส์ (M) จำกัด (“NESSB”) เป็นบริษัทร่วมทุนระหว่าง AH ที่ถือหุ้นร้อยละ
40 กับ นักธุรกิจท้องถิ่นที่มีชื่อเสียงชาวมาเลเซียที่ถือหุ้นร้อยละ 60 มีทุนชำระแล้ว 500,000 ริงกิต
หรือประมาณ 5.5 ล้านบาท จัดตั้งขึ้นในเดือนมิถุนายน ปี 2543
ดำเนินธุรกิจตัวแทนจำหน่ายรถยนต์ฟอร์ดและการให้บริการหลังการขาย NESSB
มีโชว์รูมจำหน่ายและศูนย์บริการหลังการขายทั้งสิ้น 1 แห่ง
ตั้งอยู่ในกรุงกัวลาลัมเปอร์เมืองหลวงของประเทศมาเลเซีย

3. บริษัท เทเนกา เซเทีย รีซอสเซส จำกัด (“TSRSB”) เป็นบริษัทร่วมทุนระหว่าง AH
ที่ถือหุ้นร้อยละ 49 กับ นักธุรกิจท้องถิ่นที่มีชื่อเสียงชาวมาเลเซีย ที่ถือหุ้นร้อยละ 51 มีทุนชำระแล้ว
6,000,000 ริงกิต หรือประมาณ 61.2 ล้านบาท จัดตั้งขึ้นในเดือนสิงหาคม ปี 2545
ดำเนินธุรกิจตัวแทนจำหน่ายรถยนต์ฮอนด้าและการให้บริการหลังการขาย TSRSB
มีโชว์รูมจำหน่ายและศูนย์บริการหลังการขายทั้งสิ้น 1 แห่ง
ตั้งอยู่ในเมืองหลวงของประเทศมาเลเซีย ซึ่งอยู่ติดกับโชว์รูมของ NESSB
และจะเปิดโชว์รูมอีกแห่งในเมือง Petaling Jaya ประเทศมาเลเซียในปี 2546 AH
มีแผนที่จะเพิ่มสัดส่วนการถือหุ้นใน TSRSB เป็นร้อยละ 51
และได้ยื่นเรื่องกับกระทรวงพาณิชย์ที่มาเลเซียแล้ว ขณะนี้กำลังอยู่ในขั้นตอนการอนุมัติ

2.3 โครงสร้างรายได้ของกลุ่มบริษัทฯ

โครงสร้างรายได้ของบริษัทฯและบริษัทย่อย ดังแสดงในตารางต่อไปนี้

+----------+------+------+------+------+------+-----+------+-----+
| ผลิตภ     | ดำเ  | %    | ปี    |      | ปี    |     | ปี    |     |
| ัณฑ์/บริการ | นินกา | การ  | 2544 |      | 2545 |     | 2546 |     |
|          | รโดย | ถือหุ้น |      |      |      |     |      |     |
|          |      |      | (งบ  |      | (งบ  |     | (งบ  |     |
|          |      |      | รวม) |      | รวม) |     | รวม) |     |
+----------+------+------+------+------+------+-----+------+-----+
|          |      | ของ  | ล้า   | ร    | ล้า   | ร้อ  | ล้า   | ร้อ  |
|          |      | บริษัท | นบาท | ้อยละ | นบาท | ยละ | นบาท | ยละ |
+----------+------+------+------+------+------+-----+------+-----+
| อ        | AH   | -    | 7    | 6.3  | 22   | 1   | 13   | 3.3 |
| ุปกรณ์จับยึด |      |      | 6.89 |      | 2.87 | 2.8 | 4.99 |     |
|          | APC  | 60   |      | 1.3  |      |     |      | 0.6 |
|          |      |      | 1    |      | 1    | 0.7 | 24   |     |
|          |      |      | 6.64 |      | 1.55 |     |      |     |
+----------+------+------+------+------+------+-----+------+-----+
| แม่พิมพ์    | AH   | -    | 4    | 3.3  | 4    | 2.4 | 5    | 1.4 |
|          |      |      | 0.30 |      | 1.41 |     | 5.90 |     |
+----------+------+------+------+------+------+-----+------+-----+
| ชิ้น       | AH   | -    | 31   | 25.7 | 53   | 3   | 70   | 1   |
| ส่วนรถยนต์ |      |      | 5.09 |      | 4.90 | 0.8 | 0.93 | 7.3 |
+----------+------+------+------+------+------+-----+------+-----+
| ตัวแทนจำห | NESC | 100  | 74   | 60.8 | 84   | 4   | 1,27 | 3   |
| น่ายรถยนต์ |      |      | 5.61 |      | 2.62 | 8.5 | 2.42 | 1.4 |
|          | T    | 49   |      | -    |      |     |      |     |
|          | SRSB |      | -    |      | 4    | 2.7 | 53   | 1   |
|          |      |      |      |      | 8.17 |     | 4.79 | 3.2 |
+----------+------+------+------+------+------+-----+------+-----+
| โครงกร   | AA   | 100  |      |      |      |     | 1,20 | 2   |
| ะบะรถยนต์ |      |      |      |      |      |     | 6.53 | 9.8 |
+----------+------+------+------+------+------+-----+------+-----+
| อื่น       |      |      | 3    | 2.6  | 3    | 2.1 | 11   | 3.0 |
|          |      |      | 2.11 |      | 7.04 |     | 9.18 |     |
+----------+------+------+------+------+------+-----+------+-----+
| รวม      |      |      | 1,22 | 1    | 1,73 | 10  | 4,04 | 10  |
|          |      |      | 6.64 | 00.0 | 8.56 | 0.0 | 8.74 | 0.0 |
+----------+------+------+------+------+------+-----+------+-----+

2.4 เป้าหมายการดำเนินธุรกิจ

บริษัทฯ มีเป้าหมายหลัก คือการรักษาความเป็นผู้นำในธุรกิจผลิตอุปกรณ์จับยึดประเภท low volume
ซึ่งหมายความว่าเป็นอุปกรณ์จับยึดที่สามารถนำไปใช้ในการประกอบรถยนต์ในโรงงานประกอบรถยนต์ซึ่งผลิตรถยนต์น้อยกว่า
20,000 คันต่อปี และอาศัยชื่อเสียงในการผลิตอุปกรณ์จับยึดที่มีคุณภาพดี
ดึงดูดผู้ประกอบชิ้นส่วนรถยนต์รายใหม่มาใช้อุปกรณ์จับยึดของบริษัทฯ ในขณะเดียวกันบริษัทฯ
มีเป้าหมายที่จะขยายการผลิตอุปกรณ์จับยึดไปยังประเภท high volume
ซึ่งสามารถนำไปประกอบรถยนต์ได้มากกว่า 20,000 คันต่อปีโดยการร่วมทุนกับพันธมิตรทางธุรกิจ
เนื่องจากว่าบริษัทยังไม่มีความชำนาญในการผลิตอุปกรณ์จับยึดประเภทนี้ ทั้งนี้บริษัทฯ
ได้ทำบันทึกความเข้าใจ (MOU) กับบริษัท TMS AG ซึ่งเป็นผู้นำในการผลิตอุปกรณ์จับยึดประเภท
high volume ในประเทศเยอรมนีและเป็นผู้ผลิตอุปกรณ์จับยึดหลักให้กับ Daimler Chrysler
แล้ว นอกจากบริษัท TMS AG แล้ว บริษัทฯยังมองหาพันธมิตรรายอื่น ๆ ด้วย

สำหรับตลาดชิ้นส่วนรถยนต์ บริษัทฯ มีเป้าหมายที่จะมีการพัฒนาคุณภาพ ต้นทุน และการจัดส่งสินค้า
(Quality, Cost and Delivery) อย่างต่อเนื่อง
เพื่อเป็นที่ยอมรับของลูกค้ารายใหญ่ของบริษัทฯ เช่น Auto Alliance Co., Ltd.
(ฟอร์ดและมาสด้า), อีซูซุ, ฮอนด้า และ โตโยต้า อีกทั้งบริษัทฯ มีเป้าหมายที่จะเป็นผู้ผลิตชิ้นส่วน
OEM อันดับต้น ๆ ของลูกค้า เพื่อบริษัทฯ จะได้งานเพิ่มจากลูกค้าเดิมมากขึ้นอย่างต่อเนื่องในอนาคต

ในธุรกิจตัวแทนจำหน่ายรถยนต์
บริษัทมีเป้าหมายที่จะรักษาอันดับที่หนึ่งของการเป็นตัวแทนจำหน่ายรถยนต์ฟอร์ดในประเทศไทย
โดยการพัฒนาการบริการอย่างต่อเนื่อง
และการขยายโชว์รูมเพื่อรองรับลูกค้าและขยายศูนย์บริการพร้อมทั้งเทคโนโลยีการบริการที่ทันสมัย
เพื่อนำมาซึ่งความพึงพอใจของลูกค้าที่ซื้อรถและใช้บริการของบริษัท

สำหรับธุรกิจผลิตชิ้นส่วนโครงรถกระบะรถยนต์ของอีซูซุ บริษัทฯ มีเป้าหมายที่จะมีการพัฒนาคุณภาพ
ต้นทุน และการจัดส่งสินค้า (Quality, Cost and Delivery) อย่างต่อเนื่อง ปัจจุบันบริษัทฯ
ได้พัฒนาด้านการจัดส่งสินค้าจาก 86% เป็น 100% และได้ลดปริมาณของเสียจาก 1,000 ชิ้นต่อ 1
ล้านชิ้น เป็น 40 ชิ้นต่อ 1 ล้านชิ้น และ บริษัท อาปิโก อมตะ จำกัด
เป็นผู้จำหน่ายวัตถุดิบที่มีการพัฒนารายหนึ่งให้กับ บริษัท อีซุซุ จำกัด

[1] บริษัท ไซม์ ดาร์บี้ (ประเทศไทย) จำกัด เป็นบริษัทย่อยของบริษัท ไซม์ ดาร์บี้
จำกัดซึ่งเป็นบริษัทจดทะเบียนในตลาดหลักทรัพย์ประเทศมาเลเซีย ประกอบธุรกิจหลายอย่าง
รวมทั้งธุรกิจรถยนต์ ธุรกิจการเกษตร ธุรกิจไฟฟ้า และพลังงาน และธุรกิจอสังหาริม

ทรัพย์ซึ่งมียอดขายประมาณ 12,000 ล้านริงกิตหรือประมาณ 132,000 ล้านบาท
และสินทรัพย์รวมประมาณ 14,000 ล้านริงกิตหรือประมาณ 154,000 ล้านบาทในปี 2544
มีพนักงานมากกว่า 26,000 คนอยู่ใน 280 บริษัทรวมทั้งหมด 20 ประเทศ